 Dalkasta wajibaadka Hayadaha amniga waxa ka mid ah sugida amaanka Madaxweynaha, ilaalada iyo la socodkiisa waxa kor loo sii qaadaa markasta oo uu dalka ka baxayo ama kusoo noqonayo ama dalka gudihiisa ku dhex safrayo hase ahaatee wadamadu waxay ku kala duwan yihiin habka iyo sida loo ilaaliyo madaxweynahooda, Madaxweynaha Ilbaxa ah ee si dimuqraadi ah loo soo doortay amaankiisa waxa loo ilaaliyaa si nidaamsan ama habaysan oo sanqadh yar oo hadana boqolkiiba sagaal iyo sagaashan la hubo inuu sugan y ahay inta badan dadweynuhu ma dareemo, dhaqdhaqaaqa madaxda waxay ka ogaadaan warbaahinta laakiin Madaxwynayaasha xukunka boobay ama sifo sharciga baalmarsan ku yimid iyaga amaankooda waxa lagu ilaaliyaa ciidamo tiro badan, baabuurta gaashaaman, waxa xaga hore, xaga danbe iyo hareerahaba ka socda gaadiid tiro badan, waxa sii galbiya ama soo galbiya dhamaan masuuliyiinta qaranka waxaad moodaa in ay shaqadii xafiisyada ka doorbideen la socodka iyo ag joog-jooga madaxweynaha waxa intaa u dheer qaybo bulshada ka mid ah oo dumar u badan oo si qiiro leh ugu luuqeeya heeso lagu amaanayo madaxweynaha. 